Moment emoționant pentru regina Camilla. Cum a reacționat atunci când a vorbit despre Kate, prima oară după diagnostic
Regina Camilla a vorbit pentru prima dată despre diagnosticul de cancer al prințesei Kate.
Camilla, în vârstă de 76 de ani, a avut parte de un moment emoționant în timp ce se afla în vizită în orașul Shrewsbury, iar cu această ocazie a vorbit pentru prima oară despre nora sa, prințesa Kate.
Regina s-a întâlnit cu două fetițe, surori, care au confecționat felicitări pentru prințesa Kate, decorate cu inimi și stele. Harriet și Lois Waterston, în vârstă de 10 și 6 ani, au întrebat-o pe regină dacă îi va da prințesei cadoul din partea lor.
Regina nu a ezitat să răspundă și le-a spus fetițelor că îi va da lui Kate cadourile.
"Știu că Catherine este încântată de toate urările frumoase și de tot sprijinul", a spus Camilla.
"Îmi pare rău că sunt un pic încrețite", a spus una dintre fetițe.
"Le voi lua cu grijă și ne vom asigura că ea știe că vin", a spus regina, conform DailyStar.
Kate a anunțat vineri, pe 22 martie, într-un videoclip înregistrat la Castelul Windsor, că în prezent urmează un tratament de chimioterapie. Ea a fost internată în spital pe 16 ianuarie pentru o intervenție chirurgicală abdominală.
Sursa: Daily Star
Dată publicare:
29-03-2024 09:43